Rikunarita-ORG/Wikinium huggingface dataset:
# Blanche Bingley

Blanche Bingley Hillyard
**Blanche Bingley Hillyard** (\* 3. November 1863 in Greenford, Grootbritannien; † 6. August 1946 in London) weer en engelsch Tennisspelerin. Se weer mit den Olympiasieger in’t Herren-Düppel van 1908 George Hillyard verheiraadt.

Se wunn van 1884 an sössmal dat Daameneenzel in Wimbledon un stunn todem söbenmal in’t Finale. Fiev vun hör Niederlagen betruck se tegen Charlotte Dod, de woll weltbest Tennisspelerin to de Tiet. 1897 un 1900 wunn se ok de internatischonale düütsch Tennismeesterschapen (German Open).

Dat letzte Mal is Blanche Bingley 1912 in Wimbledon antreden.

2013 wurr Bingley in de International Tennis Hall of Fame upnommen.
# Dora Boothby

Dora Boothby üm un bi 1910
**Penelope Dora Harvey Boothby** (\* 2. August 1881 in Finchley, Middlesex, England; † 22. Februar 1970 in Hammersmith, London, verheiraadt **Dora Geen**) weer en britsche Badminton- un Tennisspelerin.

## Loopbahn un Leven

1908 nehm se an den Tenniswettbewarf bi de Olympisch Spelen in London deel un truck wegen de Utlosung kamplos in dat Rasen-Eenzelfinale in. Dor verlor se aber gegen de latere Olympiasiegerin Dorothea Douglass-Chambers.

1909 kunn se in dat Finale vun den *All-Comers*-Wettbewarf vun de Wimbledon Championships Agnes Morton besiegen. Wiel de Winnerin vun dat Vörjohr, Charlotte Cooper, nich to de Titelverteedigen antreden weer, wurr Boothby de Titel tospraken. In’t Düppel weer se 1913 spoodriek.

In’ Badminton wunn se 1909 de All England in’ Mixed mit Albert Davis Prebble. 1914 hett se Arthur C. Geen heiraadt.

## Titel

### Eenzel

| Nr. | Johr | Turnier | Finalgegnerin | Ergevnis |
| --- | --- | --- | --- | --- |
| 1. | 1909 | Wimbledon Championships | Agnes Morton | 6:4, 4:6, 8:6 |

### Düppel

| Nr. | Johr | Turnier | Partnerin | Finalgegnerinnen | Endergevnis |
| --- | --- | --- | --- | --- | --- |
| 1. | 1913 | Wimbledon Championships | Winifred McNair | Charlotte Cooper-Sterry Dorothea Douglass-Chambers | 4:6, 4:2 r |

## Borns un Weblenken

 **Dora Boothby**. Mehr Biller, Videos oder Audiodateien to’t Thema gifft dat bi Wikimedia Commons.

* Tingay, L.: *One Hundred Years of Wimbledon.* Guinness World Records Ltd, London 1977, ISBN 978-0900424717, S. 208
* All England Champions 1899-2007
# Apartheid

*Disse Artikel is man blots en Stubben. Du kannst Wikipedia helpen un em verbetern.*
Schild an de Strand vun Durban, dat up Engelsch, Afrikaansch un Zulu angeev, dat de Strand aleen för *Blanken* (Witten) weer.
**Apartheid** (uut afrikaans *apartheid*) weer dat rassistsche Systeem, dat de Raßen in Süüdafrika un Namibia, dat in de Tied unner süüdafrikaanschen Mandaat stund, vun 1948 bet 1990 na Klöör van de Huud scheden het. De Apartheid güng uut van *baasskap* („Vöörheerschop“) , ene Idee, dat de „Blanken“, wat de witte Minnerheid in Süüdafrika is, in den Land dat Seggen hebbt över de Swarten. Na düsse Idee weer de Politik, de Sellschop un Weerdschop uutricht. Na dat Systeem hadden de Witten den höögsten Status, denn kemen indische Lüde un de *Kleurlinge* oder *Coloured,* unner stünnnen de Swarten. Ook vandage wiest sik düsse Ungliekheid noch un nimt jümmer och Inflood up den Alldag in Süüdafrika.

In de Tiet vun de Apartheid weren de Blanken an de Macht, un de Swarten, wat de Mehrheit is un weer, weern ahn Stimmrecht. Dat geev Sittbanken, wo stünn *slegs blanke* (blots Witte). De ideoloogsche Begrünner un Architekt vun de Apartheid-Politik weer Hendrik Frensch Verwoerd. Annere Ministerpräsidenten vun Süüdafrika vun de Tiet weren Johannes Gerhardus Strijdom, Balthazar Johannes Vorster un Pieter Willem Botha. All Ministerpräsidenten vun disse Tiet weren Buren, dat heet Afrikaansch spreken Süüdafrikaner vun hugenottsch, düütsch un nedderlandsche Herkumst. Dat Enn vun de Apartheid keem dör de Boykotts gegen Süüdafrika un anner Sankschonen. Nelson Mandela worr na’t Enn vun de Herrschap vun de witte Minnerheit un vun de Apartheid Präsident vun Süüdafrika.

## Weblenke

 **Apartheid**. Mehr Biller, Videos oder Audiodateien to’t Thema gifft dat bi Wikimedia Commons.

 Op Wikiquote gifft dat Zitaten to, över oder vun „Apartheid“ (hoochdüütsch).

* The United Nations: *Partner in the Struggle against Apartheid*. auf www.un.org (engelsch)
* The United Nations: *International Convention against apartheid in sports*. Adopted by the General Assembly of the United Nations on 10 December 1985. auf www.treaties.un.org (engelsch; PDF; 200 kB) Resolutschoon Nr. 25822 vun de UNO
* Enuga S. Reddy: *Apartheid, South Africa and International Law. Selected Documents and Papers*. In: United Nations. Centre against Apartheid: *Notes and Documents Series, No. 13/85*, Dezember 1985, auf www.sahistory.org.za (engelsch; PDF; 177 S.)
* Christopher Till et al.: *Apartheid Museum in Johannesburg*. auf www.apartheidmuseum.org (engelsch)
* DACPM: *Direct Action Center for Peace and Memory*. auf www.dacpm.org.za (engelsch)
* Frederick W. Bell: *The South African native problem, a suggested solution*. Being a paper read before the Union Club of South Africa, and the Native Affairs Society of the Transvaal, (14. Oktober) 1909. auf www.archive.org
* UKZN: *Segregation and Apartheid Laws as Applied to Indians (1859-1994)*. auf www.ukzn.ac.za (engelsch